พ่อบ้าน
ผู้บริหารยุคใหม่ต้องรู้จักสร้างสมดุลทั้งเรื่องงานและชีวิตให้กับลูกน้องเพื่อให้ทำงานอย่างมีความสุข ซึ่ง สมชัย สัจจพงษ์ ปลัดกระทรวงการคลัง หรือพี่อู้ของน้องๆ แม้จะดูเฮี้ยบและจริงจังกับเรื่องงาน แต่พี่อู้ ซึ่งเปรียบเสมือนพ่อบ้านของกระทรวงการคลัง ไม่ลืมให้ความสำคัญเรื่องการพัฒนาคุณภาพชีวิตลูกน้อง
12 เม.ย. 2559

ผู้บริหารยุคใหม่ต้องรู้จักสร้างสมดุลทั้งเรื่องงานและชีวิตให้กับลูกน้องเพื่อให้ทำงานอย่างมีความสุข ซึ่ง สมชัย สัจจพงษ์ ปลัดกระทรวงการคลัง หรือพี่อู้ของน้องๆ แม้จะดูเฮี้ยบและจริงจังกับเรื่องงาน แต่พี่อู้ ซึ่งเปรียบเสมือนพ่อบ้านของกระทรวงการคลัง ไม่ลืมให้ความสำคัญเรื่องการพัฒนาคุณภาพชีวิตลูกน้อง
ตั้งแต่รับตำ แหน่งปลัดคลังมาตั้งแต่เดือน ต.ค. ปี 2558 พี่อู้ก็เดินหน้าเรื่องการพัฒนาบุคลากรในทุกๆ ด้าน จัดกิจกรรมให้เลือกตามสมัครใจทั้งปั่นจักรยาน วาดภาพสีน้ำ ร้องเพลง โยคะ ลีลาศ และอบรมภาษาอังกฤษ ถึงขั้นจัดเข้าแคมป์ต่างจังหวัด เอาจริงเอาจังขนาดตั้งเป้าว่าจะจำลองการประชุมนานาชาติ ให้แต่ละกรมจัดเป็นวาระเปิดการประชุมทางการค้า การเจรจาด้านการคลังกับชาวต่างประเทศ เพื่อให้มีการฝึกใช้ภาษาอังกฤษในการประชุมนานาชาติได้
ดูแลลูกน้องดีแบบนี้ สมแล้วตำแหน่งพ่อบ้านประจำกระทรวง